Document ID: 32008D0177

РЕШЕНИЕ НА КОМИСИЯТА
от 25 февруари 2008 година
за изменение на Решение 96/550/ЕО за даване на разрешение за методи за класификация на кланични трупове на свине във Финландия
(нотифицирано под номер C(2008) 692)
(само текстовете на фински и шведски език са автентични)
(2008/177/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3220/84 на Съвета от 13 ноември 1984 г. относно определяне на скалата на Общността за класификация на кланични трупове на свине (1), и по-специално член 5, параграф 2 от него,
като има предвид, че:
(1)
Решение 96/550/ЕО на Комисията (2) позволява два метода за класификация на кланични трупове на свине във Финландия (Hennessy grading probe (HGP4) и Intrascope/Optical probe).
(2)
Финландия се обърна към Комисията с молба да разреши промяната на една формула и използването на нов метод за класификация на кланични трупове на свине и представи резултатите от пробните дисекции във втората част на протокола, предвиден в член 3, параграф 3 от Регламент (ЕИО) № 2967/85 на Комисията от 24 октомври 1985 г. относно определяне на подробни правила за прилагане на скалата на Общността за класификация на кланични трупове на свине (3).
(3)
След внимателна оценка на тази молба бе установено, че условията за разрешаване на тези методи за класификация са изпълнени.
(4)
Решение 96/550/ЕО следва да бъде съответно изменено.
(5)
Мерките, предвидени в настоящото решение, са в съответствие със становището на Управителния комитет по свинското месо,
ПРИЕ НАСТОЯЩОТО РЕШЕНИЕ:
Член 1
Решение 96/550/ЕО се изменя, както следва:
1.
В член 1, първи параграф се добавя следното тире:
„-
уредът, наречен „Autofom“, и съответните методи за оценка, детайли от които са описани в част 3 от приложението;“
2.
Приложението се изменя в съответствие с приложението към настоящото решение.
Член 2
Адресат на настоящото решение е Република Финландия.
Съставено в Брюксел на 25 февруари 2008 година.

Labels: 12
18
17